मगर चीन के शहर दलियान में भाषण के दौरान उन्होंने कहा कि दुनिया के बड़े देशों को अपनी वित्तीय समस्याओं का हल ख़ुद ढूँढ़ना होगा.वेन जियाबाओं का कहना था कि मंदी के दौरान दुनिया भर के देशों को आर्थिक सकंट से जूझना पड़ा लेकिन चीन इससे दूर रहा.दरअसल चीन की अर्थव्यवस्था हमेशा से ही बढ़ती रही है.उनका कहना था कि आगे आने वाले सालों में भी वह बढ़ती रहेगी जिससे दुनिया भर की अर्थव्यवस्थाओं को भी मदद मिलेगी.कुछ देश चाहते हैं कि चीन उनकी सहायता करे, उदाहरण के तौर  क्या वह  वित्तीय घाटों से जुझ रहे यूरोप की  मदद करेगा. इस पर वेन जियाबाओं का कहना था कि चीन का निकट भविष्य में ऐसा कोई इरादा नहीं है.उनका कहना था कि जिन देशों को आर्थिक मंदी का सामना करना पड़ रहा है उन्हें ख़ुद इस समस्या से निपटना होगा.उनका कहना था," बड़ी विकसित अर्थव्यवस्थाओं को ज़िम्मेदारी समझनी होगी, उन्हें प्रभावशाली नीति अपनानी होगी, अपने कर्ज़ से ठीक तरह से निपटना होगा, सुरक्षित और स्थाई निवेश बरक़रार रखना होगा और दुनिया भर में मौजूद निवेशकों के विश्वास का ध्यान रखना होगा."इस बैठक में मौजूद व्यापार जगत के नेता और राजनीतिज्ञ दुनिया भर के स्थिर विकास के लिए बैठक कर चर्चा कर रहे हैं.इसी संदर्भ में जियाबाओ ने कहा है कि चीन को अपनी अर्थव्यवस्था पर ख़ुद ध्यान देना होगा.फ़िलहाल कई विकसित देश कर्ज़ और बेरोज़गारी की समस्या का सामना कर रहे हैं और चीन इन देशों से बेहद बेहतर स्थिति में है.